section_heading: Mučeništvo i smrt
paragraph_text: Početkom Prvog svjetskog rata Rusi su okupirali dijelove Poljske te su se širile priče o njihovim provalama u kuće, pljačkanjima i silovanjima. Jedan je ruski vojnik 18. studenog 1914. upao u kuću obitelji Kózka te je oružjem istjerao iz kuće Karolinu i njezina oca, tvrdeći da mu je naređeno odvesti ih zapovjedniku. Kad su stigli na rub šume, ocu je rekao da se udalji, a Karolinu je zaustavio i prisilio da uđe s njim u šumu.